Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 41

5. Az ismeretek ellenőrzési rendszere, az ellenőrzés formái Az ismeretek ellenőrzési rendszere a tantervben előírt — részben egymásra épülő, részben egymástól független — aláírások, gyakorlati jegyek megszerzéséből, vizsgákból — kollokvium, szigorlat, nyelvvizsga, gyakorlati vizsga, egyes szakokon „rostavizsga” —, valamint több részből álló záróvizsga letételéből tevődik össze. 5.1. A gyakorlati vizsga A szakmai alkotási gyakorlatok során kibontakozó, a művészi produkció létrehozásához, illetőleg az abban való közreműködéshez szükséges képességek értékelését szolgáló, a szak sajátosságaitól függően egyes trimeszterek, félévek, tanévek végén önálló, illetőleg alkotóközösségben 1998/43. szám létrehozott produkció bemutatása — és egyes szakokon megvédése — vizsgabizottság előtt. 5.2. A rostavizsga A szakmai főtárgyból bizottság előtt tett gyakorlati vizsgán elégtelen minősítést — egyes szakokon az első év végén „nem felelt meg” minősítést — kapott hallgató az adott szakon nem folytathatja tanulmányait. 5.3. A szakdolgozat A szakdolgozat a szakképzettségnek megfelelő önálló munkán alapuló, eredményében írásosan is megjelenő dolgozat, amely a hallgató alapos tárgyi ismereteit bizonyítja. 5.4. A diplomamunka A képzés utolsó évében egy-három önálló — egyes szakokon írásosan is megjelenő — művészi alkotás létrehozása, illetőleg a művészi produkciót előkészítő és kidolgozó alkotóközösség munkájában való részvétel a szakképzettségnek megfelelő önálló tevékenységgel. 5.5. A záróvizsga 5.5.1. A záróvizsgára bocsátás feltételei: A tantervben előírt követelmények, különösen — legalább két kötelező szigorlat, — legalább középfokú, C típusú, állami — vagy azzal egyenértékű — nyelvvizsga egy idegen nyelvből, — szakdolgozat. 5.5.2. A záróvizsga részei: — a diplomamunka szakonként meghatározott követelmények szerinti (diploma-előadás, diplomafilm stb.) — általában nyilvános — bemutatása és egyes szakokon megvédése, illetőleg a diplomamunka létrehozásában egyénileg is értékelhető közreműködés, — a szakdolgozat megvédése, — szóbeli elméleti vizsga. 5.5.3. A záróvizsga eredménye A sikeres záróvizsgát a vizsgabizottság a vizsgarészeket együttesen, „kiválóan megfelelt” vagy „jól megfelelt”, illetőleg „megfelelt” minősítéssel értékeli.

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes